Hanithi

Hanithi, hanisi au mkizi ni samaki wa baharini wa jenasi Elops katika familia Elopidae. Jina la Kiingereza, “tenpounder”, ni kioja kwa sababu uzito wa kipeo wa samaki hawa ni kg 10.

Hanithi ni samaki wakazi wa pwani yanayopatikana katika maeneo ya tropiki na nusutropiki, na mara kwa mara huingia katika maji ya wastani. Kutaga mayai na kuunganisha na shahawa kunafanyika baharini na lava wa samaki huhamia barani katika maji ya chumvi kidogo. Chakula chao ni samaki wadogo na gegereka (uduvi). Kwa kawaida ukubwa wa kipeo wa spishi zote ni takriban m 1 na uzito wa kipeo kg 10. Mwili una umbo la dulabu na mkato wa upande hadi upande una umbo la yai. Macho yao ni makubwa na yamefunikwa kwa sehemu kwa kope nono.

Kama wale wa mikunga, lava ni wa uwazi, wenye kusisitiza na kama utepe. Baada ya ukuaji wa awali, hupungua na kisha hupangilia katika maumbile ya waliokomaa.

Familia hii inavuliwa lakini mwili una miiba mingi na kwa hiyo samaki hawa hawafai sana kwa ulaji. Huvuliwa na kutumika kama chambo au wanaweza kusagwa kwa makusudi ya unga wa samaki.

Spishi za Afrika
 Elops lacerta, Hanithi Magharibi (West African ladyfish)
 Elops machnata, Hanithi Mashariki (Tenpounder)
 Elops senegalensis, Hanithi wa Senegali (Senegalese ladyfish)

Spishi za mabara mengine
 Elops affinis (Pacific ladyfish)
 Elops hawaiensis (Hawaiian ladyfish)
 Elops saurus (Ladyfish)
 Elops smithi (Malacho)

Spishi za kabla ya historia
 Elops bultyncki
 Elops miiformis

Picha

Marejeo
 Rashid Anam & Edoardo Mostarda (2012) Field identification guide for the living marine resources of Kenya. FAO, Rome.
 Gabriella Bianchi (1985) Field guide to the commercial marine brackish-water species of Tanzania. FAO, Rome.

Viungo vya nje
 Hanithi kwenye hifadhidata ya samaki 

Jamii:Samaki